Diari Oficial de la Generalitat Valenciana


Sumari del DOGV 361, del 09-04-1986 (1986/805992)

DECRET 27/1986, de 24 de febrer, del Consell de la Generalitat Valenciana, pel qual es modifica el Decret 39/1985, de 25 de març, el qual crea al Consell de Benestar Social de la Comunitat Valenciana.
--------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1986/02/24/27/dof/vci/html**

### Dades del document

Número de DOGV
:   361

Data del DOGV
:   09-04-1986

Secció del DOGV
:   DISPOSICIONS GENERALS

Número del document
:   1986/805992


Data del document
:   24-02-1986

Organisme emissor
:   Conselleria de Treball i Seguretat Social

Tipus de document
:   Decret

Anàlisi jurídica

Decret 27/1986, de 24 de febrer, del Consell de la Generalitat Valenciana, pel qual es modifica el Decret 39/1985, de 25 de març, el qual crea el Consell de Benestar Social de la Comunitat Valenciana.  
Mitjançant el Decret del Consell 39/1985, de 25 de març, es crea el Consell de Benestar Social de la Comunitat Valenciana com a òrgan de foment de la participació de totes les institucions públiques i privades, professionals i usuaris en la recerca d'un major nivell de benestar social.   
L'esmentat Decret determina, entre altres aspectes, els òrgans de composició del Consell així com la representació dels distints sectors en aquestos. Pel que fa a l'Administració autonòmica s'assignen deu Vocals nomenats per lliure designació de la Conselleria de Sanitat, Seguretat Social i Treball, referència modificada pel Decret 117/1985, de 23 d'agost, del Consell de la Generalitat Valenciana, de manera que aquesta facultat correspon a la Conselleria de Treball i Seguretat Social.   
Amb posterioritat a l'entrada en vigor del referit Decret pel qual es crea el Consell de Benestar Social de la Comunitat Valenciana, les competències de la Conselleria de Treball i Seguretat Social queden ampliades pel Decret 25/1985, de 25 de juliol, de la Presidència de la Generalitat Valenciana, en àrees que incideixen directament dins el camp dels Serveis Socials, que són l'àrea de Protecció de Menors i del Servei de la Dona. Per tant, pertoca ampliar el nombre de Vocals, la designació dels quals confereix l'article quart, apartat a) de l'esmentat Decret 39/1985, de 25 de març, incrementant-ne el nombre de manera que puga fer-se efectiva la participació proporcional de totes les àrees.   
En atenció d'aquests motius, a proposta del Conseller de Treball i Seguretat Social i amb la deliberació prèvia del Consell en sessió celebrada el 24 de febrer de 1986,   
DECRETE:  
Article únic  
Queda modificat l'apartat a) de l'article quart del Decret 39/1985, de 25 de març, del Consell de la Generalitat Valenciana, pel qual es crea el Consell de Benestar Social de la Comunitat Valenciana, i que d'ara endavant tindrà la redacció següent:   
«a) Onze Vocals lliurement designats per la Conselleria de Treball i Seguretat Social, entre els quals el President nomenarà tres Vice-presidents i un Secretari.».   
DISPOSICIÓ FINAL  
Aquest Decret entrarà en vigor l'endemà de la publicació al Diari Oficial de la Generalitat Valenciana   
València, a 24 de febrer de 1986.   
El President de la Generalitat  
JOAN LERMA I BLASCO  
El Conseller de Treball i Seguretat Social,  
MIQUEL DOMENECH I PASTOR


Còpia Permalink ELI